টিভির পর্দায় 'বাহুবলী' আর ভিলেনের যুদ্ধ দৃশ্য। প্রচন্ড মারামারি, রক্তের ফোয়ারা ছুটছে। কালারিং টিভিতে সেই রক্তের টকটকে লাল রং ছিটকে পড়ছে আমাদের চোখেমুখেও। মাঝে এল বিজ্ঞাপন বিরতি। স্যানিটারি ন্যাপকিনের আরেকটা নতুন ব্রান্ড দেখাচ্ছে, যা ব্যবহার করলে অলিম্পিকে সোনা জেতা নিশ্চিত। ঘুরিয়ে ফিরিয়ে দেখানো হচ্ছে এই ন্যাপকিন কিভাবে লিক্যাইজ আটকাবে, তাতে রক্তের ফোঁটা ঢেলে ঢেলে! রক্তের রঙ? নীল! ব্লু ব্লাড! মেয়েদের শিরায় শিরায় দৌড়োচ্ছে ব্লু ব্লাড! প্রতিমাসে যোনী দিয়ে চুঁইয়ে পড়ছে ব্লু ব্লাড! সব নীল রক্ত! এলিয়েনের রক্তও বোধহয় টিভিতে নীলই দেখায়!